Hovedpaviljongen hos Volkswagen
Lamborghinipaviljongen. På den andre siden er en rund plattform som roterer mens det er show inne.
SEATpaviljongen med inngangsbroen. Utgangsbroen er på den andre siden.
**Autostadt** (tysk for «Bilbyen») er en turistattraksjon i området rundt Volkswagen-fabrikken i Wolfsburg i Tyskland, med biler i hovedfokus. Det inneholder et museum, en paviljong for hver bilprodusent i Volkswagen-gruppen, et kundesenter hvor man om ønskelig kan hente sin nye bil og ta en rundtur gjennom den store fabrikken, en guide til evolusjonen av veier og en kino i en stor kule. Det er også stedet med de største glassdørene i verden og den lengste linjen malt på bakken. Linjen starter utenfor Wolfsburg og går gjennom Autostadt til et område på en gård. Den er rundt 6,5 km lang.

Paviljonger på Autostadt
------------------------

Det er syv paviljonger, to for Volkswagen, og et for hvert av de andre merkene i Volkswagen-gruppen.

### Volkswagen

Det er to paviljonger for Volkswagen som viser produksjonen og utviklingen av biler.

VWs utviklingspaviljong er den paviljongen som har størst flateinnhold i hele Autostadt. Paviljongen er formet som en sylinder og har to etasjer som stiller ut en av hver VW-modell, pluss en liten souvenirbutikk i overetasjen hvor man kan kjøpe diverse VW-artikler, som t-skjorter, Die Cast-modellbiler og diverse tilbehør til bilen.

Produksjonspaviljongen er den minste og en av de sist produserte paviljongene i Autostadt, og den var ikke inkludert i den opprinnelige Autostadt.

### Bentley

Bentley-paviljongen er bygget inni en liten bakke, og er delvis under bakken. Den er bygget på to nivåer, men man går en spesiell vei og det er derfor ikke trapper, men kun slakke nedoverbakker. Bygningen har et marmortak, og inngangen er kuttet inn i siden av glasset foran. Utgangen er et stykke unna, og den ligger ca. en halv etasje nedenfor.

Paviljongen begynner med en rulletrapp i et mørkt rom, hvor det vises en film på begge sidene som viser alle modellene Bentley har produsert siden selskapet ble opprettet. Deretter er den en spiralvei som går nedover rundt en roterende modell av en veivaksel som blir lyst opp med farger som skifter. TV-skjermer i forskjellige størrelser er plassert rundt om i denne spiralen, som viser filmer om hver av Bentley-modellenes egenskaper.

Utstillingene viser Bentleys historie. Diverse utstillinger om hvordan bilene blir produsert er plassert på hovedveggen med to små rom som viser forskjellige skinnfarger og treinteriørfarger. Tre biler er utstilt, inkludert Bentley Speed 8 som vant Le Mans-løpet i 2003.

### Škoda

Paviljongen inneholder en masse metallskupturer, og er den eneste bygningen som ikke viser frem noen av modellene.

### Lamborghini

Bygningen er helt sort, og en snurrende vegg som bytter mellom utsiden og innsiden med en gul Lamborghini Murciélago festet på, hilser besøkende. På innsiden er det et bur, og bak den, står Lamborghinien når den er på innsiden. Når den er på innsiden starter et show, hvor lysene blir svakere, og tørriståke kommer inn og fyller rommet fullstendig. Mens tåken fyller rommet, blir bilen – som er festet på snurreveggen – vertikalt snurret 180° utover, og når tåken forsvinner, er bilen da borte. Bilen er da på utsiden av bygningen.

### Audi

Bygningen er stor og har en omvisningsrunde hvor det vises forskjellige modeller, inkludert den siste nye bilen med quattro-motor, og bilen som ble brukt i 24-timersløpet Le Mans. Det er også to modeller av Audi TT, en skåret ut i en blokk av tre, og en i børstet metall. Ved siden av dem er det stilt ut dukker med beskyttede ansikt som snakker tysk ved siden av dem. En spiralvei omringer en sirkelformet projeksjonsskjerm som viser forskjellige filmer med prosjektene plassert inni skjermene. Under skjermen nede i hovedetasjen er det en andregenerasjons Audi TT utstilt, som besøkende kan prøvesitte.

### SEAT

SEAT-paviljongen er omringet av vann og planter og er en av de største paviljongene. En metallvei er plassert ved starten av broen som leder til inngangen til bygningen. Taket over inngangen er av glass, og på høyre side er det en vegg full av røde sidespeil. Det er utstilt en tredjegenerasjons SEAT Toledo inni et glasshus. Plattformen den står på roterer, og sidedørene på høyre side er åpne. Det neste rommet deretter viser alle nåværende SEAT-modeller. En trapp leder opp til en mellometasje med mange dataskjermer. Dette leder til slutt til en utgang som viser en trebasert bro på metallrør. Denne broen er intearktiv; rørene består av høyttalere som spiller SEAT-kastanjetter-SFX for hvert skritt over broen.

Besøkende
---------

Autostadt får over 1,2 millioner besøkende i året. Autostadt er veldig populært på grunn av den moderne arkitekturen som er i hver bygning. Det er ekstremt høy bruk av vann og vegetasjon mellom paviljongene, og en masse gress er også rundt på området. Det moderne designet er ikke bare i bygningene, men også i møblementet, som f.eks. stolene og benkene.

Attraksjoner
------------

Ute i «hagen» er det en liten bane for SUVen Volkswagen Touareg under broen som leder fra hovedbyen til Autostadt som er plassert over hovedkanalen som går gjennom byen, Mitterland Kanalen. Besøkende må vise førerkort før de får lov til å prøve bilene. Først kjører guiden bilen rundt banen mens han viser bilens egenskaper og gir informasjon om bilens utrustning. Etter at man har kjørt rundt banen, kan besøkende kjøre bilen mens guiden sitter i passasjersetet og passer på. Andre passasjerer må sitte i baksetet. Noen av hindrene i banen er en 21 graders bakke, en annen bakke som heller sideveis, en vanndam, en sandbunker som er plassert under en bro, en lang vei og mange små kuler som får et av hjulene til å bli reist opp fra bakken. Prisen på dette er 25€, ca. 205 norske kroner.

Det er en liten bane inni VWs store bygning hvor barn kan kjøre små elektriske biler, som er formet som en Volkswagen Beetle.

Autostadt har en stor variasjon av multimediaaktiviteter og enheter som inneholder bildesigningsprogramvare. Det er et rom som stiller ut fordeler og ulemper forskjellige drivstoffer har på ytelsen på bilene. Det er to kinoer som viser små filmer på tysk. En av disse kinoene er plassert i en kule, som er inni en bygning bygget kun for formålet. Allikevel har denne bygningen et annet rom som heter Project Fox, og stiller ut bilen Volkswagen Fox, VWs minste bil.

En stor attraksjon er ZeitHaus (tysk for «TidsHus»), hvor det er utstilt mange forskjellige typer biler, nye og gamle. Noen av disse er den første bensindrevne bilen, og John Lennons Beetle som også var avbildet på coveret i albumet Abbey Road.

Det er to 60 meter høye glasstårn brukt som lager for nye Volkswagener. De to tårnene er forbundet til fabrikken med en 700 meter lang tunnel. Når nye biler kommer til tårnet blir de båret på en plattform oppover med en fart på 1,5 m/s. Det skulle egentlig være seks tårn. Når du kjøper en VW, kan du velge om du vil hente bilen hos forhandleren i Norge, eller om du vil dra til Tyskland og hente den på Autostadt. Hvis man velger sistnevnte, gir Autostadt deg gratis inngang, matkuponger og et utvalg aktiviteter helt til tiden da kunden kan se på skjermen mens den automatiske heisen henter bilen i et av tårnene. Bilen blir deretter transportert ut til kunden uten å ha kjørt en eneste meter, og kilometertelleren står dermed på null.

Det er også et rom med interaktive ting som gir informasjon om design av biler, med Audi som eksempel. Programvare muliggjør for kunden å lage sin egen bil med utstyr fra Audi-biler, sende dem til en mailadresse og printe den ut i en printer som er plassert i midten av rommet.

Historien
---------

Autostadt er viktig pga. at den er veldig nær det stedet den første VW ble født, i Wolfsburg, Tyskland. Autostadt åpnet i 2000 av Volkswagen for å dokumentere stegene i produksjonen av VW-biler, og hvordan selskapet opererer. Det var en mulighet til å presentere til besøkende berømte biler som tidligere har blitt låst inni trecontainere. Autostadt er plassert like ved hovedfabrikken, som også er en attraksjon, da den tilbyr omvisningsrunder i VWs egne omvisningstog. Hver VW-modell er mulig å få tak i, som gjør det mulig for folket å velge hva de vil ha. VW bygger deretter bilen slik kunden ønsker at den skal være.

Eksterne lenker
---------------

* Offisielt nettsted Rediger på Wikidata

* (en) Autostadt – kategori av bilder, video eller lyd på Commons Rediger på Wikidata
* Volkswagen England om Autostadt Arkivert 14. februar 2007 hos Wayback Machine.
* Automotive Intelligence Arkivert 6. april 2007 hos Wayback Machine.
* SEAT-website om Autostadt
* Multimediainformasjon om SEAT-paviljongen
* Jack Rouse Associates
* The storage tower on Emporis

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC
 |

Portal: Tyskland